Helsingin yliopiston Viikin normaalikoulu

Helsingin yliopiston Viikin normaalikoulu (lempinimi Viikin norssi) on Helsingin Viikissä, Latokartanossa sijaitseva, peruskoulun alaluokat 1–6 ja yläluokat 7–9 sekä lukion käsittävä koulu. Se on Helsingin yliopiston käyttäytymistieteellisen tiedekunnan erikoisyksikkö ja toimii normaalikouluna eli opetusharjoittelukouluna. Koulussa auskultoivat sekä luokanopettajat että aineenopettajat, toisin kuin yliopiston toisessa harjoittelukoulussa Helsingin normaalilyseossa, jossa auskultoivat vain aineenopettajat. 

Viikin normaalikoulussa oli peruskoulussa noin 710 oppilasta ja lukiossa noin 260 opiskelijaa vuonna 2021. Opettajia on noin 90. Koulu on yksi Suomen suurimmista yhtenäiskouluista. Koulun johtavana rehtorina toimii kasvatustieteen tohtori Tapio Lahtero.

Historia  

Viikin normaalikoulu on historialtaan yksi Helsingin vanhimmista, joskin Suomen ensimmäinen suomenkielinen tyttökoulu oli perustettu Jyväskylään 1864. Helsingin Suomalainen Tyttökoulu perustettiin vuonna 1869 yksityisenä tyttökouluna. Sen perustivat yliopiston lehtori Bernhard Fredrik Godenhjelm ja hänen vaimonsa Ida Godenhjelm. Koulu valtiollistettiin 1886, ja siitä tuli 1934 maan ainoa tyttönormaalilyseo eli opetusharjoittelukouluna toimiva tyttökoulu.

Ensimmäiset sata vuottaan koulu toimi Helsingin kantakaupungissa, vuodesta 1934 nimellä Tyttönormaalilyseo. Vuonna 1884 koulu sai käyttöönsä Sebastian Gripenbergin suunnitteleman koulurakennuksen Helsingin Kampissa osoitteessa Bulevardi 8 (Yrjönkatu 18). Myöhemmin koulu toimi Runeberginkadulla Etu-Töölössä rakennuksessa joka on sittemmin ollut Kauppakorkeakoulun käytössä. Vuonna 1969 se siirtyi Etelä-Haagaan rakennettuun, arkkitehti Raili Hietasen suunnittelemaan koulurakennukseen. Koulu alkoi samalla ottaa myös poikaoppilaita ja muuttui siten tyttökoulusta yhteiskouluksi. Peruskoulu-uudistuksen yhteydessä 1974 koulusta tuli Helsingin yliopiston alainen opetusharjoittelukoulu, ja samalla siihen liitettiin myös peruskoulun alaluokat. Vuonna 2003 koulu siirtyi Viikkiin yliopiston Viikin kampuksen yhteyteen. Tällöin se sai modernin koulurakennuksen, jossa kaikki luokka-asteet pääsivät ensi kerran saman katon alle, ja otti samalla käyttöön nykyisen nimensä.

Nykyiset rehtorit 

 Perusopetus luokat 1–6: Kimmo Koskinen
 Perusopetus luokat 7–9: Ilkka Laasonen
 Lukio: Marja Mikkola
 Johtava rehtori: Tapio Lahtero

Entisiä rehtoreita 
 Minna Lindroos 1869–1876
 Ottilia Stenbäck 1876–1919
 Taimi Wuorinen 1919–1947
 Britta Hallonblad 1947–1951
 Lydia Almila 1951–1959
 Inkeri Simola 1959–1969
 Anna-Liisa Oksanen 1969–1974
 Anita Koskimaa 1974–1985
 Mikko Sinisalo 1985–2002
 ala-asteen rehtori Lauri Kauppinen 1985–1989
 ala-asteen rehtori Pirkko Manner 1989–1996
 ala-asteen rehtori Jari Salminen 1996–1998
 yläasteen rehtori Mirja Taipale 1985–1991
 lukion rehtori Mirja Taipale 1991–1996
 Jyrki Loima 2002–2013
 ala-asteen rehtori Pirkko Manner 1998–2012
 yläasteen rehtori Ismo Piirainen 1991–2006
 Markku Pyysiäinen 2013–

Koulun nimet 
 1869–1919 Helsingin suomalainen tyttökoulu
 1919–1934 Helsingin suomalainen tyttölyseo
 1934–1969 Tyttönormaalilyseo
 1969–1974 Helsingin yhteisnormaalilyseo
 1974–2003 Helsingin II normaalikoulu
 2003– Helsingin yliopiston Viikin normaalikoulu

Tunnettuja oppilaita 

 Ida Aalberg
 Aino Ackté
 Hellevi Arjava
 Rut Bryk
 Harriet Finne-Soveri
 Elina Haavio-Mannila
 Eila Hiltunen
 Esa Holopainen

 Pekka Himanen
 Ansa Ikonen
 Toini Jännes
 Aino Kallas
 Laura Kolbe
 Kirsi Kunnas
 Hilda Käkikoski
 Kirsti Lonka

 L. Onerva
 Aulikki Rautawaara
 Aino Sibelius
 Maila Talvio
 Aale Tynni
 Taru Valjakka
 Petrus Pennanen

Lähteet

Aiheesta muualla 

Koulun kotisivut

Helsingin lukiot
Helsingin peruskoulut
Helsingin yliopisto
Viikki